Aprovació de l'acta anterior (annexa).
Propostes de resolució sobre les Reclamacions 32/2015, 33/2015, 34/2015 i 35/2015.
6è Consultes formulades pels Ajuntaments de Barcelona i Gavà.
7è Informació sobre les reunions celebrades.
La presidenta obre la sessió, pregunta si tots els membres han pogut consultar l'acta de la sessió anterior, corresponent al Ple del dia 11 de febrer de 2016, que ha estat prèviament distribuïda als membres de la Comissió.
La presidenta de la Comissió assenyala els aspectes puntuals que han de ser objecte d'adaptació del Manual de mediació, així com alguna afectació que aquestes modificacions impliquen per al Manual de reclamació.
Es debaten diferents elements de la mediació que es desprenen de l'experiència de la Comissió en aquests procediments i durant la celebració de les sessions.
La vocal Teresa Perelló formula algunes valoracions de les modificacions proposades i la resta de membres de la Comissió valoren les adaptacions proposades.
Proposta de resolució sobre les Reclamacions 32/2015, 33/2015, 34/2015 i 35/2015.
El senyor Josep Mir, ponent de les Reclamacions 34/2015 i 35/2015, exposa, en relació amb l'expedient corresponent a la Reclamació 34/2015, que s'han rebut al·legacions de les terceres persones afectades per la reclamació i que la persona reclamant va sol·licitar accés a l'expedient el dia 12.2.2016 i aquest es va dur a terme el dia 15.2.2016.
La persona reclamant va presentar dos escrits d'al·legacions a l'expedient.
Així mateix, s'ha donat trasllat a l'administració dels informes emesos per l'Autoritat Catalana de Protecció de Dades com de les al·legacions presentades per la persona reclamant.
S'ha donat un termini perquè puguin exercir el seu dret d'accés a l'expedient també a les terceres persones interessades.
El ponent de les Reclamacions 32/2015 i 33/2015 manifesta també la conveniència d'ampliar el termini per resoldre aquestes reclamacions.
El ponent de la proposta de resolució relativa a la Reclamació 2/2016, el senyor Manuel Ibarz, exposa al Ple les darrers modificacions introduïdes al text que recull la satisfacció extemporània de la sol·licitud d'informació, que ha estat comunicada a la Comissió per part de la persona reclamant.
Consultes formulades pels Ajuntaments de Barcelona i Gavà.
El ponent del dictamen per donar resposta a la consulta plantejada per l'Ajuntament de Barcelona, el senyor Josep Mir, informa que han convocat una reunió de treball per al dimecres dia 24 de febrer amb representants de l'Ajuntament de Barcelona per analitzar l'abast de la consulta i la tipologia dels expedients que comprèn.
S'informa també que la consulta formulada per l'Ajuntament de Gavà en relació amb l'accés a informació sobre les llicències municipals i si aquest accés pot estendre's a les còpies de la documentació ha estat atesa telefònicament i si ho consideren necessari s'adreçarà formalment a la Comissió per part de la corresponent unitat responsable.
Informació sobre les reunions celebrades.
La presidenta de la Comissió informa sobre la seva assistència a la reunió convocada per la Presidenta del Consell Transparència i Bon Govern de l'Estat amb els representants dels òrgans de control i garantia de la transparència i l'accés a la informació pública actualment en funcionament a Canàries, Múrcia, Galícia, Andalusia, Comunitat Valenciana i Castella Lleó, amb la participació també de l'adjunt al Síndic de Greuges, el senyor Jaume Saura, que hi va assistir per raó de les competències que li corresponen a la institució en matèria d'avaluació de la Llei 19/2014, de 29 de desembre, de transparència, accés a la informació pública i bon govern.
La reunió va permetre compartir l'experiència en la posada en funcionament dels òrgans i l'intercanvi d'informació respecte la resolució de reclamacions i sobre els criteris per a l'avaluació de l'aplicació de les lleis respectives en aquest àmbit.
La presidenta de la Comissió, la senyora Elisabet Samarra exposa que ha comentat amb el nou director general d'Arxius, Biblioteques, Museus i Patrimoni del document de Criteris d'aplicació de la normativa en matèria d'accés a la informació pública, en relació amb l'aplicació dels límits al dret d'accés a la informació pública i que analitzarà el document per expressar el seu parer properament.
El vicepresident de la Comissió, el senyor Oriol Mir, informa que està prevista una nova convocatòria del Ple de la Comissió Nacional d'Accés, Avaluació i Tria Documental per al proper dia 7 d'abril.
Així mateix, informa que ha elaborat un document de Criteris de correcció lingüística que posa a disposició de tots els membres i personal de la Comissió a fi d'establir pautes de correcció i d'utilització del llenguatge comunes per als documents que elabora i publica la Comissió.